जुलूस के दौरान नारेबाजी पर पथराव हुआ; 112 लोगों पर FIR, कर्फ्यू लगाया गया
Maharashtra Ahmednagar Violence - महाराष्ट्र के अहमदनगर में जुलूस के दौरान 2 गुटों में पथराव हो गया। पुलिस के मुताबिक, रविवार को संभाजी जयंती के दौरान जुलूस निकाला जा रहा था।
महाराष्ट्र के अहमदनगर में जुलूस के दौरान 2 गुटों में पथराव हो गया। पुलिस के मुताबिक, रविवार को शेवगांव इलाके में संभाजी जयंती के दौरान जुलूस निकाला जा रहा था। जुलूस में लोगों ने धर्म स्थल के पास गुजरते वक्त नारेबाजी की थी। इसके बाद दोनों ओर से पथराव शुरू हो गया।
भीड़ को संभालने के लिए पुलिस ने लाठीचार्ज किया। पथराव में 2 पुलिसकर्मी घायल हुए हैं। अहमदनगर में भारी तादाद में पुलिस बल तैनात किया गया है। यहां कर्फ्यू लगा दिया गया है।
इस मामले में कुल 112 लोगों पर धारा 307 और आर्म्स एक्ट के तहत केस दर्ज किया गया है। पुलिस ने अब तक 32 लोगों को हिरासत में लिया है। 
देखिए हिंसा से जुड़ी तस्वीरें...
अकोला में दो समुदायों के बीच झड़प, एक की मौत; 30 हिरासत में, धारा 144 लागू
अकोला में शनिवार को सोशल मीडिया पोस्ट को लेकर दो समुदायों के बीच हिंसक झड़प हुई थी। इसमें एक व्यक्ति की मौत हो गई। उपद्रवियों ने कई वाहन जला दिए। कुछ लोगों ने थाने का घेराव करने की भी कोशिश की थी। पत्थरबाजी में 8 लोग घायल हुए, जिसमें दो पुलिसकर्मी भी शामिल हैं।
पुलिस ने 30 लोगों को हिरासत में लिया है। शहर में धारा 144 लगा दी गई है। दूसरों जिलों से भी पुलिस फोर्स बुलाई गई है। यहां इंटरनेट बंद कर दिया गया है।
